# KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2017. május 24-i ülésére)

### Tárgy: A szociális igazgatásról és szociális ellátásokról szóló önkormányzati rendelet módosítása

Kiskőrös Város Képviselő-testülete a 64/2017. számú Képviselő-testületi határozatával döntött úgy, hogy a Magyar Közút Nonprofit Zrt.-től szociális tűzifaként történő felhasználásra 200 m3 faanyagot igényel.

Kiskőrös Város Képviselő-testülete a szociális rászorultságtól függő pénzbeli és természetben nyújtott szociális ellátásokat és a szociális szolgáltatásokat a szociális ellátásokról szóló 7/2015. (II.26.) önkormányzati rendeletében (a továbbiakban: Szr.) szabályozta.

Az Szr.-ben célszerű szabályozni a szociális tűzifa támogatás jogosultsági feltételeit is.

A rendelet-tervezet szerint szociális tűzifa támogatásban kérelmére azt a személyt lehet részesíteni, akinek a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 130 %-át (37.050,- forintot), egyedül élő esetén az öregségi nyugdíj mindenkori legkisebb összegének 200 %-át (57.000,- forintot), és az általa életvitelszerűen lakott lakás fűtését fatüzelésre alkalmas tüzelőberendezéssel biztosítja.

Szociális célú tűzifa támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.

Egy naptári éven belül háztartásonként legfeljebb 1 m3 szociális célú tűzifa támogatás nyújtható.

Az Szr. módosítása során felülvizsgálatra kerültek az Szr. szociális szolgáltatásokra vonatkozó rendelkezései is.

A Képviselő-testület 49/2016. számú Képviselő-testületi határozata alapján az Önkormányzat és a Magyarországi Baptista Egyház között, a jelzőrendszeres házi segítségnyújtás biztosítása tárgyába megkötött ellátási szerződés közös megegyezéssel megszüntetésre került, ezért az Szr.-ben hatályon kívül kell helyezni a szociális ellátási formák közül a jelzőrendszeres házi segítségnyújtást.

A szociális igazgatásról és szociális ellátásokról szóló 1993. évi III. törvény ( a továbbiakban: Szt.) 86. §. (1)-(2) bekezdései szerint a tízezer főnél több állandó lakosú települési önkormányzat az Szt-ben meghatározott szociális szolgáltatások közül étkeztetést, házi segítségnyújtást, családsegítést, idősek nappali ellátását, fogyatékos személyek nappali ellátását, pszichiátriai betegek nappali ellátását, szenvedélybetegek nappali ellátását és hajléktalan személyek nappali ellátását köteles biztosítani.

Kiskőrös Város Önkormányzata az Szt.-ben meghatározott kötelező feladatainak ellátására az alábbi fenntartókkal kötött ellátási szerződés:

1. Magyarországi Baptista Egyházzal

* a 62/2009. számú Képv. test. határozat alapján 2010. december 3. napján a fogyatékos személyek nappali ellátása,
* a 13/2011. számú Képv. test. határozat alapján 2011. március 17. napján az étkeztetés, házi segítségnyújtás és idősek nappali ellátása

1. Szeretetházi Baptista Gyülekezet Kiskőrössel

* a 79/2015. számú Képv. test. határozat alapján 2015. július 9. napján a pszichiátriai betegek nappali ellátása,
* a 125/2015. számú Képv. test. határozat alapján 2015. november 30. napján a család-és gyermekjóléti szolgálat,
* a 89/2016. számú Képv. test. határozat alapján 2016. június 27. napján a szenvedélybetegek nappali ellátása szociális alapszolgáltatásokra.

Az Szr.-ben még nem szerepel a Szeretetházi Baptista Gyülekezet Kiskőrös, mint szolgáltatást nyújtó, ezért a változásnak megfelelően ki kell egészíteni a Szr. szociális szolgáltatások formáira vonatkozó rendelkezéseit.

Az Szr. szociális célú tűzifa támogatásra vonatkozó szabálya 2017. szeptember 15. napjával lép hatályba, mivel az igényelt faanyag szétosztásra való előkészítése előreláthatólag addig az időpontig valósul meg.

A fentiek alapján javaslom, hogy a Képviselő-testület a szociális ellátásokról szóló 7/2015.(II.26.) önkormányzati rendeletét a rendelet-tervezetben foglaltak szerint módosítsa.

**Kiskőrös, 2017. május 16.**

**Domonyi László sk.**

**polgármester**

**KISKŐRÖS VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2017.(…) önkormányzati rendelete**

**a szociális ellátásokról szóló**

**7/2015. (II.26.) önkormányzati rendelet módosításáról**

(tervezet)

Kiskőrös Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (1) bekezdés b) pontjában és (3) bekezdésében, 45. § (1) bekezdésében, 92. § (1) bekezdésében és (2) bekezdés b) pontjában, 132. § (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1.§**

A szociális ellátásokról szóló 7/2015. (II.26.) önkormányzati rendelet (a továbbiakban: Szr.) 3. § b) pontja helyébe a következő rendelkezés lép:

„b) Természetben nyújtott szociális ellátás:

* szociális célú tűzifa támogatás
* köztemetés”

**2.§**

Az Szr. a következő 6/A. §-sal és az azt megelőző alcímmel egészül ki:

**„Szociális célú tűzifa támogatás**

6/A. §

1. Eseti jelleggel szociális tűzifa támogatásban lehet részesíteni kérelmére azt a személyt, akinek a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 130 %-át, egyedül élő esetén az öregségi nyugdíj mindenkori legkisebb összegének 200 %-át, és az általa életvitelszerűen lakott lakás fűtését fatüzelésre alkalmas tüzelőberendezéssel biztosítja.
2. Szociális célú tűzifa támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.
3. A (2) bekezdés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit, amennyiben azok fűtését külön tüzelőberendezés biztosítja.
4. Egy naptári éven belül háztartásonként legfeljebb 1 m3 szociális célú tűzifa támogatás nyújtható.
5. Nem állapítható meg a szociális célú tűzifa támogatás, ha a család az Szt. 4. § (1) bekezdés b) pontja szerinti vagyonnal rendelkezik.
6. A szociális célú tűzifa támogatás megállapításáról a polgármester dönt.
7. A szociális célú tűzifa támogatásra való jogosultság elbírálásához csatolni kell
8. a rendelet melléklete szerinti jövedelemnyilatkozatot a jövedelmek valódiságának igazolására szolgáló iratokkal együtt,
9. az R. 1. számú melléklete szerinti vagyonnyilatkozatot.”

**3. §**

Az Szr. 8.§ (1)-(2) bekezdései helyébe a következő rendelkezés lép:

„(1) Kiskőrös Város Önkormányzata a szociálisan rászorultak részére

1. étkeztetés,
2. házi segítségnyújtás
3. családsegítés,
4. idősek nappali ellátása,
5. fogyatékos személyek nappali ellátása,
6. pszichiátriai betegek nappali ellátása,
7. szenvedélybetegek nappali ellátása,
8. ápolást, gondozást nyújtó intézmény (idősek otthona)

személyes gondoskodást nyújtó ellátásokat biztosít.

1. Kiskőrös Város Önkormányzata ellátási szerződést kötött
2. a Magyarországi Baptista Egyházzal az (1) bekezdés a)-b) pontjaiban és d) pontjában szereplő szociális alapszolgáltatások,
3. a Szeretetházi Baptista Gyülekezet Kiskőrössel az (1) bekezdés c) pontja és e)-g) pontjaiban szereplő szociális alapszolgáltatások

biztosítására.”

**4. §**

(1) Ez a rendelet - a (2) bekezdésben foglalt kivétellel - a kihirdetést követő napon lép hatályba.

(2) Az 1.-2. § 2017. szeptember 15-én lép hatályba.